Sanĵuro

Sanĵuro aŭ  estas blankanigra japana jidaigeki filmo de 1962 reĝisorita de Akira Kurosawa en kiu stelulas Toshiro Mifune. Ĝi estas sekvaĵo de la filmo de Kurosawa de 1961 nome Joĝimbo.

 Intrigo 

En Japanio en la Epoko de Edo naŭ junaj samurajoj decidas fronti la korupton kiu ĝenegas ilian klanon. Atinginte la apogon de la policesstro Kikui, ili pretas por la agado sed suferas embuskon de la koruptaj malamikoj. Ilia naivo kaj sendefendo faras ke ili akiras la simpation de vagulo (Toshiro Mifune), kiu savas ilin el la atakantoj.

La samurajoj intencas liberigi la ĉambelanon de la klanon kaj lian familion kiuj estis kaptitaj pro ilia kulpo. La grupeto sukcesas liberigi la edzinon kaj la filinon de la ĉambelano kiuj estis kaptitaj hejme. Kiam la edzino de la ĉambelano demandas lian nomon al la vaganta samurajo, li rigardas ĉirkaŭe, vidas kameliojn, responde "Cubaki Sanĵuro", nome pseŭdonimo kiu signifas "kamelion" kaj "tridek-iom" kio ridigas la grupon.

Post diversaj aventuroj kaj malsukcesoj, Sanĵuro, decidas enfiltriĝi en teritorio de malamikoj por serĉi la enprizonigitan ĉambelanon. Sed la la senpacienco de la kunuloj devigas lin improvizi por savi la tagon. Sanĵuro suncesas liberigi la ĉambelanon la sennoma vagulo kaj la korupta oficialo Muroto Hanbei (Tatsuya Nakadai) luktas por la honoro de ambaŭ.

 Historio 
Origine adaptaĵo de romano de Shūgorō Yamamoto nome Hibi Heian, la scenaro estis modifita pro la sukceso de la filmo de Kurosawa de 1961 Joĝimbo por aligi la ĉefan rolulon de tiu filmo.

Sanĵuro estis la unua el tri filmoj de Kurosawa adaptitaj el verkoj de la verkisto Shūgorō Yamamoto (la aliaj estos Ruĝbarbulo kaj Dodeskaden). Ĝi estas pli malpeza en tono kaj pli proksima al konvencia historia filmo ol Joĝimbo, kvankam ties historio de povolukto ene de samuraja klano estas portretita per fortaj komediaj nuancoj. La filmo premieris en la 1a de Januaro, 1962, tuj surpasante la biletvendan sukceson de Jojimbo kaj atingante pozitivajn recenzojn.

 Referencoj 

 Literaturo 

 Bock, Audie (1978). Japanese Film Directors. Kodansha. ISBN 0-87011-304-6.
 Galbraith, Stuart, IV (2002). The Emperor and the Wolf: The Lives and Films of Akira Kurosawa and Toshiro Mifune. Faber and Faber, Inc. ISBN 978-0-571-19982-2.
 Goodwin, James (1994). Perspectives on Akira Kurosawa. G. K. Hall & Co. ISBN 978-0-8161-1993-6.
 Kurosawa, Akira (1983). Something Like an Autobiography. Tradukita de Audie E. Bock. Vintage Books. ISBN 978-0-394-71439-4.
 Prince, Stephen (1999). The Warrior's Camera: The Cinema of Akira Kurosawa (2nd, revised ed.). Princeton University Press. ISBN 978-0-691-01046-5.
 Richie, Donald (2001). A Hundred Years of Japanese Film. Kodansha International. ISBN 978-4-7700-2682-8.
 Yoshimoto, Mitsuhiro (2000). Kurosawa: Film Studies and Japanese Cinema. Duke University Press. ISBN 978-0-8223-2519-2.

 Eksteraj ligiloj 


 Sanjuro: Return of the Ronin eseo de Michael Sragow en Criterion Collection
 Sanjuro en Japanese Movie Database

Kategorio:Filmoj reĝisoritaj de Akira Kurosawa
Kategorio:Historiaj filmoj
Kategorio:Dramaj filmoj
Kategorio:Japanlingvaj filmoj
Kategorio:Filmoj aperintaj en 1962
Kategorio:Nigrablankaj filmoj
Kategorio:Filmoj adaptitaj de libroj